**ΠΑΡΑΡΤΗΜΑ ΙΙ**

**ΕΡΩΤΗΜΑΤΟΛΟΓΙΟ ΤΥΠΟΥ Β2 - Έμμεση Συμμετοχή**

**Επωνυμία της εταιρείας για την οποία συμπληρώνεται το παρόν ερωτηματολόγιο**

**Επωνυμία νομικού προσώπου**

*Οδηγίες για τη συμπλήρωση του παρόντος*

1. Το ερωτηματολόγιο πρέπει να είναι δεόντως συμπληρωμένο και υπογεγραμμένο από νομιμοποιούμενο προς τούτο πρόσωπο. Τα νομιμοποιητικά έγγραφα επισυνάπτονται μαζί με τη δήλωση του Κεφαλαίου 8 του παρόντος ερωτηματολογίου. Εφόσον το συγκεκριμένο ερωτηματολόγιο δεν υποβάλλεται αυτοπροσώπως από τα εξουσιοδοτημένα προς τούτο φυσικά πρόσωπα, απαιτείται βεβαίωση του γνήσιου της υπογραφής από αρμόδια διοικητική αρχή.

2. Ο κενός χώρος μετά από κάθε ερώτηση στο ερωτηματολόγιο ΔΕΝ είναι ενδεικτικός της έκτασης της σκοπούμενης απάντησης.

3. Όταν δεν υπάρχουν αρμόδιες αρχές για την έκδοση των απαιτούμενων πιστοποιητικών, υποβάλλονται ισοδύναμα έγγραφα από ανεξάρτητη και αξιόπιστη πηγή.

4. Ψευδείς ή παραπλανητικές πληροφορίες ή εσκεμμένη απόκρυψη σημαντικών πληροφοριών, θέτει – πέραν των τυχόν ποινικών ευθυνών – σε αμφισβήτηση την καταλληλότητα του υπόχρεου νομικού προσώπου.

5. Όλες οι ερωτήσεις πρέπει να είναι δεόντως συμπληρωμένες ή, σε διαφορετική περίπτωση να παρέχονται οι αναγκαίες διευκρινίσεις.

6. Επί των συνυποβαλλόμενων στοιχείων ή εγγράφων, προστίθεται σχετική αναφορά στην αντίστοιχη παράγραφο και επισυνάπτονται τα εν λόγω στοιχεία ή έγγραφα ως αριθμημένα Προσαρτήματα, ακολουθώντας την προκαθορισμένη στο παρόν σειρά αρίθμησης. Η αρίθμηση των προσαρτημάτων παραμένει αμετάβλητη, ακόμη και όταν δεν υπάρχουν στοιχεία/έγγραφα που θα υποβληθούν.

7. Το ερωτηματολόγιο υποβάλλεται εμπιστευτικά και συστημένα στην παρακάτω διεύθυνση:

ΤΡΑΠΕΖΑ ΤΗΣ ΕΛΛΑΔΟΣ

Διεύθυνση Εποπτείας Πιστωτικού Συστήματος

Ελευθερίου Βενιζέλου 21

102 50 , Αθήνα

8. Για οποιαδήποτε πληροφορία σχετικά με την παρούσα, παρακαλούμε χρησιμοποιήστε τα κάτωθι στοιχεία επικοινωνίας:

Tηλ.: (+30) 2103205018, (+30) 2103205019

Αριθμός fax: (+30) 2103205400

Δ/νση ηλεκτρ. ταχ/μείου: dep.bankingsupervision@bankofgreece.gr

ΙΣΤΟΣΕΛΙΔΑ: www.bankofgreece.gr

**Στοιχεία του προσώπου με το οποίο μπορεί η Τράπεζα της Ελλάδος να επικοινωνεί σχετικά με το παρόν ερωτηματολόγιο**

Όνομα

Επώνυμο

Επάγγελμα

Επωνυμία εταιρείας

Ταχυδρομική διεύθυνση

Σταθερό τηλέφωνο (με τον κωδικό της περιοχής)

Κινητό τηλέφωνο (προαιρετικό)

Αριθμός Fax (με τον κωδικό της περιοχής)

Διεύθυνση ηλεκτρονικού ταχυδρομείου

**ΠΕΡΙΕΧΟΜΕΝΑ**

[1. Πληροφορίες σχετικά με την αποκτώμενη συμμετοχή](#_Toc482967750)

[2. Πληροφορίες σχετικά με το νομικό πρόσωπο](#_Toc482967751)

[3. Πληροφορίες σχετικά με τα πρόσωπα που ελέγχουν, άμεσα ή έμμεσα, το νομικό πρόσωπο](#_Toc482967752)

[4. Χρηματοδότηση της αποκτώμενης συμμετοχής](#_Toc482967753)

[5. Σχέσεις με την εταιρεία](#_Toc482967754)

[6. Προσαρτήματα](#_Toc482967755)

[7. Προσδιορισμός πραγματικού δικαιούχου](#_Toc482967756)

[8. Δήλωση](#_Toc482967757)

# Πληροφορίες σχετικά με την αποκτώμενη συμμετοχή

1. Αναφέρατε τον αριθμό και το είδος (κοινές ή προνομιούχες) των μετοχών που τυχόν κατέχει το νομικό πρόσωπο πριν την απόκτηση της αποκτώμενης συμμετοχής, το ποσοστό επί τοις % των μετοχών στο σύνολο του μετοχικού κεφαλαίου, τον αριθμό των δικαιωμάτων ψήφου\* και το ποσοστό επί τοις % των δικαιωμάτων ψήφου στο σύνολο των δικαιωμάτων ψήφου\*\*.

|  |  |  |  |  |
| --- | --- | --- | --- | --- |
|  | Αριθμός και είδος μετοχών | % των μετοχών στο σύνολο του μετοχικού κεφαλαίου | Αριθμός δικαιωμάτων ψήφου\* | % των δικαιωμάτων ψήφου στο σύνολο των δικαιωμάτων ψήφου\*\* |
| Έμμεση συμμετοχή |  |  |  |  |

\*εάν είναι διαφορετικός από τον αριθμό των μετοχών

\*\*εάν είναι διαφορετικό από το ποσοστό επί τοις % των μετοχών στο σύνολο του μετοχικού κεφαλαίου

1. Αναφέρατε τον αριθμό και το είδος (κοινές ή προνομιούχες) των μετοχών που θα κατέχει το νομικό πρόσωπο μετά την απόκτηση της αποκτώμενης συμμετοχής, το ποσοστό επί τοις % των μετοχών στο σύνολο του μετοχικού κεφαλαίου, τον αριθμό των δικαιωμάτων ψήφου\* και το ποσοστό επί τοις % των δικαιωμάτων ψήφου στο σύνολο των δικαιωμάτων ψήφου\*\*.

|  |  |  |  |  |
| --- | --- | --- | --- | --- |
|  | Αριθμός και είδος μετοχών | % των μετοχών στο σύνολο του μετοχικού κεφαλαίου | Αριθμός δικαιωμάτων ψήφου\* | % των δικαιωμάτων ψήφου στο σύνολο των δικαιωμάτων ψήφου\*\* |
| Έμμεση συμμετοχή |  |  |  |  |

\*εάν είναι διαφορετικός από τον αριθμό των μετοχών

\*\*εάν είναι διαφορετικό από το ποσοστό επί τοις % των μετοχών στο σύνολο του μετοχικού κεφαλαίου

# Πληροφορίες σχετικά με το νομικό πρόσωπο

* 1. Επωνυμία βάσει Καταστατικού

* 1. Διακριτικός τίτλος

* 1. Νομική μορφή

* 1. Διεύθυνση καταστατικής έδρας

|  |  |
| --- | --- |
| Οδός |  |
| Αριθμός |  |
| Πόλη |  |
| Χώρα |  |
| Ταχυδρομικός  κώδικας |  |

* 1. Παραθέσατε σύντομη περιγραφή των δραστηριοτήτων του νομικού προσώπου μέχρι σήμερα.

* 1. Αναφέρατε τυχόν σχέσεις αναφερόμενες στην περίπτωση ε) της παρ. 5 του άρθρου 1 του ν. 4354/2015.

* 1. Έχει ποτέ το νομικό πρόσωπο αξιολογηθεί από άλλη εποπτική αρχή, στην Ελλάδα ή στο εξωτερικό ως υποψήφιος μέτοχος (που κατέχει άμεσα ή έμμεσα ειδική συμμετοχή);

Επί καταφατικής απάντησης, αναφέρατε την ταυτότητα της εν λόγω αρχής και επισυνάψετε, εφόσον είναι διαθέσιμα, τα οικεία έγγραφα ως Προσάρτημα 1. Εφόσον υπάρχει ανάλογη αξιολόγηση από αντίστοιχη εποπτική αρχή άλλου κλάδου πέραν του χρηματοπιστωτικού ζητείται να προσκομιστούν, εφόσον είναι διαθέσιμα, τα σχετικά έγγραφα, επίσης ως Προσάρτημα 1.

Όχι

Ναι

Αν ναι, αναφέρατε παρακάτω περισσότερες πληροφορίες.

* 1. Εφόσον το νομικό πρόσωπο αποτελεί μέλος ομίλου (ως θυγατρική ή μητρική εταιρεία), προσδιορίστε τον όμιλο και τα νομικά πρόσωπα που τον αποτελούν. Επισυνάψτε, ως Προσάρτημα 2, το σχεδιάγραμμα της οργανωτικής δομής του ομίλου, καθώς επίσης και τα ποσοστά συμμετοχής και δικαιωμάτων ψήφου.
  2. Το νομικό πρόσωπο είναι εισηγμένο σε χρηματιστηριακή αγορά στην Ελλάδα ή στο εξωτερικό;

Όχι

Ναι

Αν ναι, αναφέρατε παρακάτω περισσότερες πληροφορίες.

# Πληροφορίες σχετικά με τα πρόσωπα που ελέγχουν, άμεσα ή έμμεσα, το νομικό πρόσωπο

* 1. Αναφέρατε, ως Προσάρτημα 3, τη μετοχική σύνθεση του νομικού προσώπου (επωνυμία, διεύθυνση, ποσοστό συμμετοχής σε κεφάλαιο και δικαιώματα ψήφου) και πληροφορίες σχετικά με:

α) νομικά πρόσωπα με τα οποία είναι συνδεδεμένο με στενούς δεσμούς, κατά την έννοια της παρ. 35 του αρ. 3 του ν. 4261/2014, με αυτό (επωνυμία, έδρα, αντικείμενο κλπ),

β) τον πραγματικό δικαιούχο του νομικού προσώπου, κατά την έννοια της παραγράφου 16 του άρθρου 4 του ν. 3691/2008 και τον τρόπο προσδιορισμού του.[[1]](#footnote-1) Δεν συντρέχει υποχρέωση προσδιορισμού πραγματικού δικαιούχου όταν το νομικό πρόσωπο είναι πιστωτικό ίδρυμα ή χρηματοπιστωτικός οργανισμός κράτους μέλους του ΕΟΧ ή χώρας ισοδύναμης εποπτείας ΞΧ/ΧΤ, ή άλλο νομικό πρόσωπο που υπάγεται στην παρ. 2 του άρθρου 17 του ν. 3691/2008, καθώς και

γ) οποιονδήποτε ασκεί ουσιώδη επιρροή, κατά την έννοια του άρθρου 106 παρ. 1 του κ. ν. 2190/1920, στη διαχείριση του νομικού προσώπου.

* 1. Υφίστανται γραπτές ή προφορικές συμφωνίες μεταξύ του νομικού προσώπου και οποιοδήποτε άλλου, φυσικού ή νομικού προσώπου, οι οποίες επηρεάζουν ή θα επηρεάσουν τον τρόπο άσκησης των δικαιωμάτων ψήφου του νομικού προσώπου;

Όχι

Ναι

Αν ναι, αναφέρατε παρακάτω περισσότερες πληροφορίες.

# Χρηματοδότηση της αποκτώμενης συμμετοχής

* 1. Αναφέρατε πληροφορίες για το κόστος της αξιολογούμενης συμμετοχής, πως πρόκειται να χρηματοδοτηθεί, καθώς και τις πηγές προέλευσης των κεφαλαίων. Περιγράψετε, εάν υπάρχουν, τις δυνατότητες πρόσβασης στις πηγές χρηματοδότησης των αγορών χρήματος και κεφαλαίου προκειμένου να αποκτήσετε την προτεινόμενη συμμετοχή.

|  |  |
| --- | --- |
| Κόστος | Πληροφορίες για τον τρόπο  χρηματοδότησης |
|  |  |
|  |  |
|  |  |

# Σχέσεις με την εταιρεία

* 1. Πρόκειται το νομικό πρόσωπο να καταρτίσει συμβάσεις ή να προβεί σε οποιαδήποτε μορφής εμπορική συνεργασία με την υπό κρίση εταιρεία; Αναφέρατε τυχόν υφιστάμενες συμβάσεις ή εμπορική συνεργασία ως ανωτέρω.

Όχι

Ναι

Αν ναι, αναφέρατε περισσότερες πληροφορίες.

* 1. Αναφέρατε ενδεχόμενες συμφωνίες που έχει ή σκοπεύει να συνάψει το νομικό πρόσωπο με νέους και υφιστάμενους μετόχους της υπό κρίση εταιρείας, οι οποίες αφορούν αυτό και περιγράψατε τους όρους που περιέχονται σε αυτές.

* 1. Υπάρχουν συμφέροντα του νομικού προσώπου τα οποία μπορούν να έρθουν σε σύγκρουση με το ρόλο του ως μετόχου στην εταιρεία;

Όχι

Ναι

Αν ναι, αναφέρατε παρακάτω περισσότερες πληροφορίες, καθώς και προτάσεις για την επίλυσή τους.

# Προσαρτήματα

Αναφέρατε τα απαιτούμενα δικαιολογητικά που θα συνοδεύουν το παρόν ερωτηματολόγιο

|  |  |  |  |  |
| --- | --- | --- | --- | --- |
| **Προσάρτημα** | | **Παράγραφος** | **Υποβολή** | **Μη Διαθεσιμότητα** |
| **1.** | Έγγραφα σχετικά με τυχόν αξιολόγηση από αντίστοιχη  εποπτική αρχή του  χρηματοπιστωτικού ή μη τομέα | 2.7 |  |  |
| **2.** | Σχεδιάγραμμα οργανωτικής δομής  του ομίλου | 2.8 |  |  |
| **3.** | Μετοχική σύνθεση του νομικού  προσώπου | 3.1 |  |  |
| **4.** | Άλλα. Παρακαλώ διευκρινίστε. |  |  |  |

# Προσδιορισμός πραγματικού δικαιούχου

*(Συμπληρώνεται για τον προσδιορισμό του πραγματικού δικαιούχου του αποκτώντος νομικού προσώπου σύμφωνα με την ερώτηση 3.1 του παρόντος)*

Ως πραγματικός δικαιούχος κατά τον ν. 3691/2008, νοείται το φυσικό πρόσωπο ή τα φυσικά πρόσωπα, στα οποία τελικά ανήκει το νομικό πρόσωπο ή το νομικό σχήμα.

Εν προκειμένω, στην περίπτωση του πραγματικού δικαιούχου συμπληρώστε με την ένδειξη «Χ» ποιο από τα παρακάτω είναι το ανωτέρω αναφερόμενο φυσικό πρόσωπο.

α) Όσον αφορά τις εταιρίες:

Το φυσικό πρόσωπο ή τα φυσικά πρόσωπα, στα οποία τελικά ανήκει η Εταιρία ή ελέγχεται από αυτά δια της κατοχής ή ελέγχου αμέσως ή εμμέσως επαρκούς ποσοστού των μετοχών ή των δικαιωμάτων ψήφου αυτής, μεταξύ άλλων και μέσω μετοχών στον κομιστή, εκτός από εταιρία που έχει νόμιμα εισαχθεί σε οργανωμένη αγορά και η οποία υπόκειται στις απαιτήσεις γνωστοποίησης που συνάδουν με την κοινοτική νομοθεσία ή υπόκειται σε ισότιμα διεθνή πρότυπα ποσοστό μετοχών ύψους 25% τουλάχιστον θεωρείται ότι πληροί το κριτήριο αυτό.

Το φυσικό πρόσωπο ή τα φυσικά πρόσωπα τα οποία ασκούν κατ’ άλλο τρόπο έλεγχο στη διαχείριση της Εταιρίας.

β) Όσον αφορά τα λοιπά νομικά πρόσωπα, τις νομικές οντότητες ή άλλα νομικά σχήματα, όπως τα ιδρύματα και οι εταιρίες εμπιστευτικής διαχείρισης ή τα εμπιστεύματα (trusts), που διοικούν ή διανέμουν κεφάλαια:

Το φυσικό πρόσωπο ή τα φυσικά πρόσωπα που δικαιούνται ποσοστό 25% τουλάχιστον των περιουσιακών στοιχείων της νομικής οντότητας ή του νομικού σχήματος, εφόσον οι μελλοντικοί δικαιούχοι έχουν ήδη προσδιορισθεί.

Η κατηγορία προσώπων προς το συμφέρων της οποίας κυρίως έχει συσταθεί ή λειτουργεί η νομική οντότητα ή το νομικό σχήμα, εφόσον οι δικαιούχοι του νομικού προσώπου ή του νομικού σχήματος δεν έχουν προσδιορισθεί ακόμη.

Το φυσικό πρόσωπο ή τα φυσικά πρόσωπα που ασκούν έλεγχο σε ποσοστό 25% τουλάχιστον επί των περιουσιακών στοιχείων της νομικής οντότητας ή του νομικού σχήματος.

# Δήλωση

Οι κάτωθι υπογράφοντες δηλώνουμε υπεύθυνα ότι:

α) Οι πληροφορίες που παρέχονται στο παρόν ερωτηματολόγιο είναι πλήρεις και αληθείς και συμφωνούμε να παρέχουμε στην Τράπεζα της Ελλάδος τυχόν συμπληρωματικές πληροφορίες και διευκρινίσεις σχετικά με το εν λόγω ερωτηματολόγιο.

β) Θα ενημερωθεί η Τράπεζα της Ελλάδος εγγράφως και αμέσως για κάθε αλλαγή στα απαιτούμενα στοιχεία και πληροφορίες που περιλαμβάνονται στο παρόν ερωτηματολόγιο.

Επιπλέον, βεβαιώνουμε ότι:

α) Γνωρίζουμε ότι η, εκ προθέσεως ή εξ αμελείας, παροχή αναληθών ή παραπλανητικών πληροφοριών στην Τράπεζα της Ελλάδος συνεπάγεται και ποινικές κυρώσεις.

β) Δίνουμε τη ρητή συγκατάθεσή μας στην Τράπεζα της Ελλάδος, καθώς και στους δεόντως εξουσιοδοτημένους υπαλλήλους της, να αναζητήσουν, όποτε αυτό κρίνεται αναγκαίο, πληροφορίες από οποιοδήποτε τρίτο μέρος (ενδεικτικά αναφέρονται πιστωτικά ιδρύματα, άλλες εποπτικές ή ρυθμιστικές αρχές της ημεδαπής ή της αλλοδαπής), με σκοπό την επαλήθευση των πληροφοριών που περιλαμβάνονται στο προκείμενο Ερωτηματολόγιο.

Κάθε φορά που απαιτείται ή κρίνεται σκόπιμο από την Τράπεζα της Ελλάδος, θα παρέχουμε βοήθεια και θα συνεργαζόμαστε με σκοπό να επιτευχθεί συμμόρφωση με τις υποχρεώσεις που βαρύνουν είτε το νομικό πρόσωπο, είτε την υπό κρίση εταιρεία.

Αυτή η δήλωση καταλαμβάνει τόσο τα παρόντα όσο και τυχόν μελλοντικά στοιχεία και πληροφορίες σχετικά με το νομικό πρόσωπο, τα οποία συγκεντρώνονται για εποπτικούς σκοπούς.

Επιβεβαιώνουμε ότι είμαστε εξουσιοδοτημένοι να υπογράψουμε για λογαριασμό του νομικού προσώπου και επισυνάπτουμε τα οικεία νομιμοποιητικά έγγραφα.

Επωνυμία νομικού προσώπου

Ονοματεπώνυμο & θέση Ονοματεπώνυμο & θέση

................................................ ................................................

(Υπογραφή) (Υπογραφή)

(Ημερομηνία)

1. Για τον προσδιορισμό του πραγματικού δικαιούχου συμπληρώσατε το Κεφάλαιο 7 του παρόντος Ερωτηματολογίου [↑](#footnote-ref-1)